## Odluka o minimalnim financijskim standardima za decentralizirane funkcije za zdravstvene ustanove u 2002. godini

### NN 110/2001 (13.12.2001.), Odluka o minimalnim financijskim standardima za decentralizirane funkcije za zdravstvene ustanove u 2002. godini

Vlada Republike Hrvatske
if !supportLineBreakNewLine
endif

1826

Na temelju članka 13. Zakona o izmjenama i dopunama Zakona o
zdravstvenom osiguranju (»Na­rod­ne novine«, br. 59/2001), Vlada Republike
Hrvatske je na sjednici održanoj 6. prosinca 2001. godine donijela

## ODLUKU

### o minimalnim financijskim standardima za decentralizirane funkcije za zdravstvene ustanove u 2002. godini

I.

Ovom Odlukom utvrđuju se minimalni financijski standardi  za:

– investicijsko održavanje zdravstvenih ustanova –
prostora, medicinske i nemedicinske opreme i prijevoznih sredstava, suklad­no
normativima i standardima koje utvrđuje ministar zdrav­stva, koji se u 2002.
godini decentraliziraju na županije i Grad Zagreb, kako slijedi:

|  |  |
| --- | --- |
| **ŽUPANIJA** | **Iznos sredstava  za** |
| if !supportEmptyParas endif | **decentralizirane funkcije** |
| ZAGREBAČKA | 18.450.000 |
| KRAPINSKO-ZAGORSKA | 14.000.000 |
| SISAČKO-MOSLAVAČKA | 18.250.000 |
| KARLOVAČKA | 13.000.000 |
| VARAŽDINSKA | 17.000.000 |
| KOPRIVNIČKO-KRIŽEVAČKA | 10.700.000 |
| BJELOVARSKO-BILOGORSKA | 12.000.000 |
| PRIMORSKO-GORANSKA | 17.340.000 |
| LIČKO-SENJSKA | 6.439.592 |
| VIROVITIČKO-PODRAVSKA | 8.500.000 |
| POŽEŠKO-SLAVONSKA | 7.150.000 |
| BRODSKO-POSAVSKA | 14.900.000 |
| ZADARSKA | 15.500.000 |
| OSJEČKO-BARANJSKA | 16.350.000 |
| ŠIBENSKO-KNINSKA | 13.179.181 |
| VUKOVARSKO-SRIJEMSKA | 16.000.000 |
| ISTARSKA | 18.500.000 |
| DUBROVAČKO-NERETVANSKA | 14.779.181 |
| SPLITSKO-DALMATINSKA | 22.800.000 |
| MEĐIMURSKA | 9.901.000 |
| GRAD ZAGREB | 37.320.000 |
| UKUPNO | 322.058.954 |

if !supportEmptyParas endif

II.

Minimalni financijski standardi utvrđeni u toč. I. ove Odluke, u visini 322.058.954,00
kuna, čine osnovicu za izračun potpora izrav­nanja za decentralizirane funkcije
jedinicama područne (regionalne) samouprave u skladu s člankom 45a. stav­kom 2.
Zakona o financiranju jedinice lokalne samouprave i uprave.

Visina sredstava dodijeljenih pojedinoj županiji, odnosno Gradu Zagrebu
utvrđena je primjenom sljedećih kriterija:

– 80% ukupnog iznosa iz točke I. ove Odluke raspodijeljen  je na temelju udjela postotka broja
osiguranih osoba u pojedinoj županiji, odnosno Gradu Zagrebu u odnosu na ukupan
broj osiguranih osoba pri Hrvatskom zavodu za zdravstveno osiguranje,

– 10% ukupnog iznosa iz točke I. ove Odluke raspodijeljen je na temelju
udjela postotka broja lokaliteta na kojima se odvija zdravstvena  djelatnost u pojedinoj županiji, odnosno
Gradu Zagrebu, u odnosu na ukupan broj lokaliteta u Republici Hrvatskoj,

– 5% ukupnog iznosa iz točke I. ove Odluke raspodijeljen je na temelju
udjela postotka broja zdravstvenih ustanova u pojedinoj županiji, odnosno Gradu
Zagrebu u odnosu na ukupan broj zdravstvenih ustanova koje imaju sklopljen
ugovor s Hrvatskim zavodom za zdravstveno osiguranje,

– 5% ukupnog iznosa iz točke I. ove Odluke raspodijeljen je na temelju
udjela postotka broja ugovorenih kreveta u pojedinoj županiji, odnosno Gradu
Zagrebu u odnosu na ukupan broj ugovorenih kreveta s Hrvatskim zavodom za
zdravstveno osiguranje u Republici Hrvatskoj.

III.

Opseg, visinu i prioritete investicijskog održavanja iz točke I. ove
Odluke utvrđuju županije i Grad Zagreb u skladu sa stvarnim tehničkim stanjem,
potrebnim adaptacijama, rekonstrukcijama prostora i opreme u cilju ispunjavanja
zakonom propisanih uvjeta, normativa i standarda iz osnovnog zdravstvenog
osiguranja, koje utvrđuje ministar zdravstva.

IV.

Investicijsko održavanje zdravstvenih ustanova, prostora, opreme
(medicinske i nemedicinske) i prije­voznih sredstava pred­vidivo je plansko
održavanje zdravstvenih ustanova i medicinske opreme, i prijevoznih sredstava.
Opseg i visina investicijskog održavanja utvrđuje se u skladu sa stvarnim teh­ničkim
stanjem (vijek trajanja), potrebnim adaptacijama, rekonstrukcijama u cilju
poboljšavanja uvjeta koriš­tenja ili udovoljavanja promijenjenim zakonskim i
tehničkim propisima za zgrade i opremu (medicinsku i nemedicinsku) i prijevozna
sredstva.

Mjerila za utvrđivanje prava
na bilančne troškove iz toč. III. ove Odluke čini opseg djelatnosti svake
zdravstvene ustanove ugovoren u osnovnom zdravstvenom osiguranju.

Opseg djelatnosti utvrđuje se
u skladu sa sljedećim kriterijima:

– brojem i kapacitetom ugovorenih
djelatnosti u osnovnom osiguranju s Hrvatskim zavodom za zdravstveno
osiguranje,

– brojem osiguranih osoba
koje se liječi u zdravstvenim ustanovama na području županije ili Grada
Zagreba,

– brojem zdravstvenih
ustanova u županiji,

– brojem zgrada unutar
pojedine zdravstvene ustanove u kojima se pruža zdravstvena zaštita.

Korektivni kriteriji su:

– postojeće stanje zgrada i
oprema,

– postojeće stanje opremljenosti,

– ulaganja u prethodnim godinama.

Bilančna sredstva utvrđena primjenom navedenih kriterija raspoređuju
županije i Grad Zagreb.

V.

Sredstva iz toč. I. ove
Odluke ne mogu se koristiti u svrhu uređenja prostora i medicinske i
nemedicinske opreme i prijevoznih sredstava u svrhu pružanja zdravstvenih
usluga izvan osnovnog zdravstvenog osiguranja.

VI.

Skupštine županija, odnosno
Grada Zagreba ovlaščuju poglavarstva da raspored dodijeljenih sredstava izvrše
između zdrav­stvenih ustanova u svom vlasništvu uvažavajući svrhu utvrđenu u
točki I. uz primjenu kriterija iz točke IV. ove Odluke, a najkasnije do 15.
siječnja 2002. godine.

VII.

Županije, odnosno Grad Zagreb
kao vlasnici zdravstvenih ustanova dostavljaju popis prioriteta na uvid
Ministarstvu zdravstva.

VIII.

Na temelju kriterija i
mjerila iz ove Odluke bilanciraju se sredstva županijama i Gradu Zagrebu za
financiranje decentraliziranih troškova zdravstvenih ustanova za osiguranje
minimalnog financijskog standarda.

Ako županije, odnosno Grad
Zagreb u svom proračunu ne osiguraju potrebnu visinu sredstava za financiranje
troškova prenesenih funkcija zdravstva, potrebnu razliku ostvaruju s pozicije
potpore izravnanja za decentralizirane funkcije u državnom proračunu Republike
Hrvatske za 2002. godinu, sukladno kriterijima i mjerilima iz ove Odluke, s
time da su dužni dokazati da se prihodi u njihovim proračunima ne ostvaruju u
planiranim iznosima. Kontrolu ostvarivanja tih prihoda vrši Ministarstvo
financija.

IX.

Analiza ostvarivanja prihoda
županija i Grada Zagreba za financiranje decentraliziranih funkcija u
zdravstvu, kao i usklađivanje dispozicije za raspodjelu sredstava s pozicije
potpore izravnanja vrši se najmanje dva puta godišnje.

X.

Županije i Grad Zagreb dužni
su u svojim proračunima posebno planirati sredstva za financiranje
decentraliziranih funkcija.

Županije i Grad Zagreb dužni
su uskladiti dinamiku financiranja decentraliziranih troškova s dinamikom
ostvarivanja prihoda u svom proračunu i sredstvima s pozicije potpore
izravnanja.

XI.

Ova Odluka stupa na snagu
danom objave u »Narodnim novinama«, a primjenjuje se od 1. siječnja 2002.
godine.

Klasa: 510-07/01-02/02
Urbroj: 5030104-01-1
Zagreb, 6. prosinca 2001.

Potpredsjednik,
zamjenik predsjednika
**dr. sc. Goran Granić,** v. r.

Odluka, NN 110/2001-1826